
CONSILIUL JUDEŢEAN

HOTĂRÂRE
privind modificarea Hotărârii Consiliului Judeţean Bistriţa-Năsăud nr. 151/2013 privind aprobarea Regulamentului, Caietului de sarcini şi Programului judeţean de transport public de persoane prin curse regulate pentru perioada 01.01.2014-31.12.2019, în judeţul
Bistriţa-Năsăud, cu modificările ulterioare

Consiliul Judeţean Bistriţa-Năsăud, întrunit în şedinţă ordinară, în prezenţa președintelui și a 29 consilieri judeţeni;


Având în vedere:

- expunerea de motive nr. IX/13211 din 21.08.2015 a Preşedintelui Consiliului Judeţean Bistriţa-Năsăud;

- raportul nr. IVC/13219 din 21.08.2015 al Direcţiei tehnice, investiţii, lucrări publice – Compartiment autoritatea județeană de transport din cadrul Consiliului Județean Bistrița-Năsăud;
- adresa nr. 50 din 18.08.2015 a Asociației de Dezvoltare Intercomunitară ”Turism în Bistrița-Năsăud”, înregistrată la Consiliul Județean Bistrița-Năsăud sub nr. IX/13031 din 18.08.2015; 
- prevederile art. 17 alin. (1) lit. c) din Legea nr. 92/2007 privind serviciile de transport public local cu modificările și completările ulterioare;

- prevederile art. 4 lit. e) şi art. 17 din Normele de aplicare a Legii serviciilor de transport public local nr. 92/2007, aprobate prin Ordinul ministrului internelor și reformei administrative nr. 353/2007 cu modificările și completările ulterioare;
- prevederile art. 59 din Legea nr. 24/2000 privind normele de tehnică legislativă, republicată, cu modificările și completările ulterioare;

- raportul nr. IBa/13527 din 27.08.2015 al Comisiei de administraţie;

- raportul nr. IBa/13529 din 27.08.2015 al Comisiei de urbanism.
În temeiul prevederilor art. 49, art. 91 alin. (1) lit. f),  alin. (5) lit. a) punctul 14, art. 97 și art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Anexa nr. 3 - Programul județean de transport public de persoane prin curse regulate pentru perioada 01.01.2014-31.12.2019, în județul Bistrița-Năsăud, la Hotărârea Consiliului Judeţean Bistriţa-Năsăud nr. 151/2013 privind aprobarea Regulamentului, Caietului de sarcini şi Programului judeţean de transport public de persoane prin curse regulate pentru perioada 01.01.2014-31.12.2019, în judeţul Bistriţa-Năsăud, se modifică şi se înlocuieşte cu Anexa la prezenta hotărâre. 

 Art.2. Prezenta hotărâre a fost adoptată cu un număr de 30 voturi ”pentru”.

Art.3. Prezenta hotărâre se aduce la cunoştinţă publică prin afişarea pe site-ul Consiliului Judeţean www.portalbn.ro, secţiunea Autoritatea judeţeană de transport.

Art.4. Cu ducerea la îndeplinire a prevederilor prezentei hotărâri se încredinţează Direcţia tehnică, investiţii, lucrări publice prin Compartimentul autoritatea județeană de transport din cadrul Consiliului Județean Bistrița-Năsăud.
Art.5. Prezenta hotărâre se comunică de către Serviciul administraţie şi relaţii publice cu:
· Direcţia tehnică, investiţii, lucrări publice - Compartiment autoritatea județeană de transport;
· Autoritatea Rutieră Română - Agenția teritorială Bistrița;
· Asociația de Dezvoltare Intercomunitară ”Turism în Bistrița- Năsăud”;
· Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN

